XXVI 
Mag. scient. R. Ege gav en Meddelelse om Vandsommerfuglen 
Hydrocampa’s Respirationsbiologi. (Vil blive trykt i næste Bind af 
dette Tidsskrift.) 
Den 21. Marts 1917. Docent R. H. Ståmm foreviste, for Foreningens 
Medlemmer og deres Damer, en Række Lysbilleder fra en Rejse 
til det nordligste Norge. 
Den 30. Marts 19 17. Prof. W. Johannsen forelagde sin nye Bog: „Arve¬ 
lighed i historisk og eksperimentel Belysning.“ 
Inspector Ad. Jensen gav en Meddelelse om en grønlandsk Flyn¬ 
derfisk (Reinhardtius hippoglossoides), dens Biologi og økonomiske 
Betydning. 
Beretning om de i Aaret 1916 af Dansk naturhistorisk Forening 
foretagne Ekskursioner. 
Den 14. Maj 1916. Ekskursion til Boserup. Leder: Docent R. H. 
Stamm. Deltagernes Antal c. 25. 
Efter Ankomsten til Roskilde begav man sig gennem Byen forbi Magle- 
kilde, hvor Vaar-Brunrod fandtes blomstrende paa de for en stor Del af Kalk¬ 
tuf opbyggede Havegærder, og fulgte derpaa først Landevejen og siden Spa- 
serestien, der over Engene fører til Boserup. Undervejs saas eller hørtes 
endel, iøvrigt almindelige Fugle, saasom Bynkefugl, Gul Vipstjert, Skovpiber, 
Gærdesmutte, Løvsanger, Gærdesanger, Havesanger, Munk, Tornsanger, Siv¬ 
sanger, Gulbug, Nattergal, Blodstjært (i Antal; vistnok paa Træk), Sangdrossel, 
Solsort, Bomlærke, Irisk, Gulspurv, for ikke at nævne de almindeligste Arter. 
Engene dækker, som bekendt, en gammel Fjordarm, hvad der tydeligt nok 
viser sig ved de talrige Skaller af Strandsnegl, Hjærtemusling og Østers, som 
kan ses i Muldvarpeskud eller i Grøfterne. 1 den lille Bæk langs Stien 
traf man, som sædvanligt, den mærkelige Rødalge Batrachospermum. I Bose¬ 
rup Skov, hvor Foraarsplanterne — Anemoner og Lærkesporer — allerede del¬ 
vis var afblomstrede, vistes de smukke Bevoksninger af Skælrod samt et Par 
veludviklede Eksemplarer af den spiselige Morkel. Efter Frokosten ved Pa¬ 
villonen gik man gennem Skoven, hvor de talrige Fuglekirsebær netop blom¬ 
strede, ned til Fjorden; her undersøgtes dels de sparsomme Kulturlag i 
Strandbrinkerne, dels Kystens Dyre- og Planteliv; bl. a. vistes det, hvor smaa 
Nutidens Hjærtemuslinger er i Forhold til Stenaldertidens. Efter i længere 
Tid fra Toppen af de gamle Strandklinter at have nydt Udsigten over Fjorden 
mod den lille af Maager og Terner befolkede Svineholm og efter et kortere 
Besøg paa de stedvis af Kokleare helt hvidfarvede Strandenge gik man gen¬ 
nem Skoven, hvor adskillige sjældnere Planter fandtes, tilbage til Pavillonen 
og herfra, styrket ved en lille Forfriskning, paa Hjemvejen til Roskilde. 
R. H. S. 
